חטיבת חשמונאים

ממוזער|טקס החלפת פיקוד בחטיבת החשמונאים
**חטיבת חשמונאים** (**חטיבה 613**, מוכרת גם בשם: **החטיבה החרדית**) היא חטיבת חיל רגלים סדירה בצה"ל הנמצאת תחת זרוע היבשה. החטיבה פועלת במסגרת ייחודית שנועדה לאפשר ללוחם החרדי לשרת בצה"ל תוך שמירה מלאה על אורח חייו והקפדה על שמירת זהותו. החטיבה מקפידה על מדיניות מותאמת לשירות צבאי של חרדים, הכוללת הפרדה מגדרית, זמני תפילה ולימוד תורה, מזון כשר למהדרין וסביבה המותאמת לערכי החיילים.

בראש החטיבה עומד קצין בדרגת אלוף-משנה, מפקד החטיבה הנוכחי הוא אלוף-משנה שמר רביב. 
ממוזער|בא"ח חשמונאים

## היסטוריה
### רקע ההקמה
החטיבה הוקמה בעקבות פרוץ מלחמת חרבות ברזל ועל רקע פסיקת בג"ץ בנוגע לגיוס בני הישיבות והליך חקיקת חוק הגיוס.

ביוני 2024 פורסם כי הרמטכ"ל אישר את התוכנית להקמת החטיבה החרדית בצה"ל שתכלול 3,000 לוחמים. החטיבה תכלול שלושה גדודים של חיילים חרדים, שניים מהם גדודי חי"ר סדירים הכוללים שירות מלא, ועוד גדוד מילואים חרדי (שלב ב) בהכשרת רובאי 07, חי"ר מתמרן מיוחד.

הכשרת לוחמי המילואים החרדים תארך כשבעה חודשים, ותהיה ברמת רובאי 07. לאחר מכן הם יתפסו קו במשך חודשיים, ישוחררו ויזומנו על פי צורכי הצבא.

בדצמבר 2024 פורסם כי לוחמי הימ"מ ישתתפו בהכשרת לוחמי החטיבה החדשה.

סגל הפיקוד של החטיבה הונחה על ידי האלוף דוד זיני, מפקד פיקוד ההכשרות והאימונים, ש"מפקדים מהציבור הדתי-לאומי יצטרכו ללמוד לא להביא את הערכים של הרב קוק לחטיבה, ולא להתנצח בהשקפה עם הבחורים החרדים". עוד קבע כי סגל הפיקוד יורכב מ"חרדים עם טלפונים כשרים". הרב אייל קרים, הרב הראשי לצה"ל, אמר בכנס ההכנה לקראת הקמת החטיבה כי "בכל הנושאים הדורשים מעבר בבסיסים שיש בהם בנות, נתייעץ עם ההנהגה החרדית".

### יוזמי התוכנית
את התוכנית הובילו ראש אכ"א אלוף יניב עשור ומפקד פיקוד ההכשרות והאימונים אלוף דוד זיני, לצד רבנים מהציבור החרדי. הוסכם כי החטיבה לא תכלול נשים. כמו כן, תהיה לה ועדת קבלה מיוחדת שתוודא שאכן החיילים הם חרדים, וכל המפקדים יהיו דתיים.

במהלך פגישה עם הרב דוד לייבל לצורכי הקמת החטיבה החרדית, הותקפו האלוף זיני וראש חטיבת תכנון ומנהל כח האדם, תא"ל שי טייב, על ידי עשרות חרדים קיצוניים שהקיפו את רכבם, זרקו לעברם חפצים ובקבוקים וקראו קריאות נאצה. שר הפנים משה ארבל וחברי כנסת נוספים גינו את התוקפים.

גדוד המילואים בחטיבה, הגיע כמיזם של חיילים חרדים מהשטח, במטרה, בין היתר, לקחת חלק בכל הקשור לבניית האמון בין צה"ל והחרדים, ולהוות מודל לחיקוי למלש"בים צעירים יותר, כמו גם לוודא שעולמם הרוחני של הצעירים לא ייפגע.[250px|ממוזער|[הרמטכ"ל הרצי הלוי מוביל ישיבה על הליכי הקמת החטיבה בהשתתפות מפקדה העתידי אבינועם אמונה, דובר צה"ל דניאל הגרי והאלופים דוד זיני, תמיר ידעי ואמיר ברעם, ורח"ט חתומכ"א תא"ל שי טייב נובמבר 2024]]

### 2024-2025
ב-18 ביולי 2024 אישר שר הביטחון יואב גלנט את המלצת צה"ל להוצאת צווים ראשונים לבני המגזר החרדי, כאשר שליחת הצווים תתחיל ב-21 ביולי 2024 ותתבצע בשלוש פעימות, שבכל אחת מהן יישלחו כ-1,000 צווים ראשונים לבני 18–26 מהציבור החרדי.

ב-4 בנובמבר 2024, כחלק מעבודת מטה המתקיימת בצה"ל להקמת חטיבת החשמונאים, הוצג לרמטכ"ל, רב-אלוף הרצי הלוי, סטטוס הקמת החטיבה. תהליכי גיוס הסגל הפיקודי הושלמו לצד הקמת התשתיות לקליטת המתגייסים של הפלוגה הראשונה במהלך חודש דצמבר.

ב-5 בינואר 2025 התגייס המחזור הראשון לחטיבה, ובו כ-50 צעירים חרדים בפלוגה הסדירה ועוד כ-100 חיילים בפלוגת המילואים. ב-1 ביוני 2025, סיים המחזור הראשון של פלוגה בגדוד המילואים את הכשרתו בטקס בכותל. ב-28 בינואר 2025 שני חיילים מחסידות חב"ד הודחו מהיחידה כיוון שבניגוד לפקודות יצאו בכל בוקר לטבול במעיין. בפברואר 2025 דווח כי החטיבה לא מתחייבת לתת לחייליה אפשרות לטבול במקווה ומחתימה אותם על כתב ויתור בעניין זה.

החטיבה תכלול גם גדוד בשם "סיירת יהושע" על שם יהושע בן נון.

### מלחמת חרבות ברזל ותחילת פעילות מבצעית

#### התמרון הקרקעי ברצועת עזה
ב-24 באפריל 2025 נכנסו לראשונה מפקדים של החטיבה לפעול בשטח רצועת עזה, כשהם מצטרפים ללוחמי חטיבת גבעתי ברפיח. הכוח שנכנס כלל רק את הסגל הפיקודי בחטיבה מדרג המ"כים ומעלה. הפלוגה הראשונה של החטיבה נכנסה לפעילות מבצעית ראשונה ברצועת עזה ב-8 ביוני 2025, וב-16 ביוני דווח על היתקלות מבצעית ראשונה בה חיסלה החטיבה חמישה מחבלים במארב לילי בצפון הרצועה תחת פיקוד אוגדה 99. בתחילת יולי סיימה החטיבה את משימתה וסיכמה חודש לחימה בצפון הרצועה, במהלך הפעילות חיסלו לוחמי החטיבה 44 מחבלים.

ב-8 בספטמבר 2025 מפקד כיתה בחטיבה יחד עם כוחות נוספים חיסלו את המחבלים שביצעו את פיגוע הירי בצומת רמות בו נרצחו 6 אזרחים.

ב־5 באוקטובר 2025 חניכי קורס המ"כים הראשון של החטיבה נכנסו עם אוגדה 98 לתמרון בעיר עזה במהלך מבצע מרכבות גדעון ב', ויצאו עם הפסקת האש.

ב-30 בדצמבר 2025 הגדוד המבצעי הראשון של החטיבה, גדוד יהונתן 521, נכנס לפעילות מבצעית בסוריה לתצפיות ואיסוף מודיעין על מיליציות מקומיות חמושות.

#### התמרון הקרקעי בדרום לבנון במבצע שאגת הארי
במרץ 2026, פתחו ישראל וארצות הברית במבצע שאגת הארי מערכה צבאית רחבת היקף נגד המשטר באיראן.עם תחילת המבצע, ארגון הטרור חיזבאללה החליט להצטרף ללחימה והחל לבצע ירי מסיבי של רקטות, טילים וכטב״מים אל עבר יישובי הצפון ואצבע הגליל. בעקבות ההסלמה, התכנס הקבינט המדיני בטחוני והחליט על הרחבת המערכה גם לזירת לבנון. בהתאם להחלטת הדרג המדיני, הורה הקבינט לצה״ל לפתוח בפעילות קרקעית בדרום לבנון.

לוחמי חטיבת החשמונאים צוותו תחת בפיקוד עוצבת ברעם (300), והחלו לפעול בדרום לבנון תוך שהם מבצעים פשיטות ממוקדות במספר מרחבים בדרום לבנון במסגרת מאמץ ההגנה הקדמי.

## יחידות

### בא"ח מכבים

עם הקמת החטיבה הוקם בא"ח במחנה תבץ בצפון בקעת הירדן.

### גדוד יונתן 521
הגדוד הסדיר הראשון של החטיבה. הגדוד ביצע תרגיל הקמה בפברואר 2026 והוכרז כמבצעי. הצטרף גדוד יונתן לתמרון הקרקעי בדרום לבנון במבצע שאגת הארי במסגרת צוות הקרב החטיבתי של עוצבת ברעם.

### גדוד שמעון
הגדוד המילואים של החטיבה. הגדוד ביצע יחד עם גדוד יונתן חלק מאימוני הקמת של מחלקות ייעודיות. הגדוד מורכב מחיילים שעשו הכשרה 07, כמילואים בבא"ח.

## נשק ואמצעים
הנשק האישי של לוחמי חטיבת החשמונאים הוא M4A1 פלאט-טופ, נשקם כולל גם מטול רימונים מדגם M320, רובי צלפים מדגמים רמינגטון M24 וברק (HTR 2000), אמצעים אופטיים לנשק קל, מטולי רקטות נגד טנקים מדגמי M72 לאו ומטאדור, מקלע בינוני מאג, מקלע קל נגב, מקלע כבד מדגם M2 בראונינג, מקלע רימונים (מקל"ר) סאקו דיפנס Mk-19 בקליבר 40 מ"מ ומרגמה 60 מ"מ מתוצרת סולתם.
קובץ:M4A1-flattop.jpg|נשק אישי: M4A1 פלאט-טופ
קובץ:IDF-machineguns-67.jpg|מקלע נגב ומקלעי מאג
קובץ:IDF-Matador-66-IndependenceDay_0054.jpg|מטאדור "מפצח אגוזים"
קובץ:Sniper-Rifle-IDF-M24-classic-and-modernized-Zachi-Evenor.png|רובה צלפים רמינגטון M24
קובץ:M2E2_Quick_Change_Barrel_(QCB).jpg|מק"כ M2 בראונינג
קובץ:IDF-Barak-338-rifle-002white.jpg|רובה צלפים ברק


## הכשרה
ממוזער|275x275 פיקסלים|לוחמים טירונים של חטיבת החשמונאים עולים בטקס בכותל המערבי, אוגוסט 2025

### מסלול לוחם החשמונאים
לוחמי חטיבת החשמונאים עוברים הכשרה קרבית ברמת רובאי 07, הלוחמים מוכשרים בבסיס "תבץ". במסגרת ההכשרה מבצעים הלוחמים אימונים בכל חלקי הארץ, זאת על מנת להיערך לפעולה על פי הצורך המבצעי הנדרש ובכל מקום. בהכשרתם, מבצעים הלוחמים אימוני ניווטים, לחימת לילה, תרגולי פשיטה והתקפה. ההכשרה כולה ותשתיות הבסיס הותאמו לאורח החיים של הלוחם החרדי.

אורך מסלול נמשך כשמונה חודשים וכולל את שלב מעבר טירונות חי"ר למשך שמונה חודשים. עם סיום המסלול ישתבצו לוחמי החשמונאים תחת מסגרת גדודית לוחמת של חטיבת חשמונאים, כאשר אזור הפעילות משתנה ופועל במסגרת חלופה בגזרות ו"תפיסת קו" לפי הצורך המבצעי.

### אורך שירות
משך השירות של לוחם בחטיבת החשמונאים הוא 32 חודשים.
[ממוזער|[מאגיסט בחטיבת החשמונאים בכותל המערבי תוקע בשופר, אוגוסט 2025]]

### בסיס האימונים החטיבתי מכבים

בסיס האימונים החטיבתי (בא"ח) של חטיבת חשמונאים הוא **בא"ח מכבים** השוכן במחנה תבץ (בין מזרח השומרון לבקעת הירדן, בסמוך לתבץ המקראית, על פי אחד הזיהויים). לרגל הקמת החטיבה החדשה, עבר מחנה תבץ שדרוג בעלות של 170 מיליון שקלים, שכלל הקמת ארבעה בתי כנסת ותשתיות המותאמות לציבור החרדי. מג"ד הבא"ח הוא סא"ל עמרם חיון.

כמו כן, בהתאם לתפקידו בחטיבת חשמונאים, קיבל את השם "בא"ח מכבים".

## מפקדי החטיבה

## גלריה

קובץ:Hashmonaim Brigade masa kumta august 2025 (1).jpg
קובץ:Hashmonaim Brigade masa kumta august 2025 (2).jpg
קובץ:Hashmonaim Brigade masa kumta august 2025 (7).jpg
קובץ:Hashmonaim Brigade masa kumta august 2025 (5).jpg
קובץ:Hashmonaim Brigade masa kumta august 2025 (4).jpg


## ראו גם
* גיוס חרדים לצה"ל
* שלב ב'
* מנהלת החרדים הצבאית
* תחל'ס – **ת**וכנית **ח**רדים **לס**דיר
* גדוד נצח יהודה (לשעבר הנח"ל החרדי) – גדוד ח"יר חרדי קרבי בחטיבת כפיר
* פלגת ח"ץ (חרדים צנחנים) – פלגת ח"ץ בחטיבת הצנחנים

## קישורים חיצוניים

* 
* חטיבת חשמונאים, באתר משרד הביטחון

## הערות שוליים

קטגוריה:חטיבות צה"ל
קטגוריה:גיוס בני ישיבות לצה"ל
קטגוריה:חיל הרגלים הישראלי
קטגוריה:יחידות שהוקמו במלחמת חרבות ברזל